CELEX: 62009TN0004
Language: el
Date: 2009-01-05 00:00:00
Title: Υπόθεση T-4/09: Προσφυγή της 5ης Ιανουαρίου 2009 — UniCredit κατά ΓΕΕΑ — Union Investment Privatfonds (UniCredit)

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/46
            
         Προσφυγή της 5ης Ιανουαρίου 2009 — UniCredit κατά ΓΕΕΑ — Union Investment Privatfonds (UniCredit)
   (Υπόθεση T-4/09)
   (2009/C 55/82)
   Γλώσσα του δικογράφου της προσφυγής: η ιταλική
   Διάδικοι
   
      Προσφεύγουσα: UniCredit SpA (Ρώμη, Ιταλία) (εκπρόσωποι: G. Floridia και R. Floridia, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Union Investment Privatfonds GmbH (Φρανκφούρτη επί του Μάιν, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ της 3ης Νοεμβρίου2008, στην υπόθεση R 1449/2006-2, σχετικά με τη διαδικασία ανακοπής αριθ. B699.746.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Έγχρωμο εικονιστικό σήμα «το (διασχίζον διαγωνίως έναν κύκλο) UniCredit» (αίτηση καταχωρίσεως υπ' αριθ. 2.911.105), για προϊόντα και υπηρεσίες των κλάσεων 9, 16, 35, 36, 38, 39, 41 και 42
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Union Investment Privatfonds GmbH
   
      Αντιταχθέν σήμα ή σημείο: Γερμανικά λεκτικά σήματα «UniSECTOR», «UniDynamicFonds» και «UniGarant», για υπηρεσίες των κλάσεων 35 και 36
   
      Απόφαση του τμήματος ανακοπών: Έκανε δεκτή την ανακοπή αναφορικά με τις υπηρεσίες της κλάσεως 36
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) 40/94, για το κοινοτικό σήμα. Η προσφεύγουσα υποστηρίζει ότι η προσβαλλόμενη απόφαση δεν συνεκτίμησε ούτε την ικανότητα αντιλήψεως του κοινού προς το οποίο απευθύνονται οι αμφισβητούμενες υπηρεσίες ούτε την παντελή έλλειψη ή την ελάχιστη διακριτική φύση του προθέματος «Uni».